มีฟันคุดขึ้นบริเวณกรามด้านล่างซ้าย ต่อมารู้สึกอ้าปากได้น้อย หากอ้าสุดจะทำให้ขากรรไกรมีเสียงก๊อก แล้วปากล่างโยกและเบี้ยวไปด้านขวาค่ะ ไม่รู้สึกเจ็บแต่เคี้ยวอาหารนานๆ ก็เมื่อยค่ะ ไม่ทราบว่าเกี่ยวกับฟันคุดไหมคะปล.มีแพลนจะไปผ่าเดือนหน้าค่ะ แต่ตอนนี้เวลาเคี้ยวอาการทำให้เกิดเสียงดังก๊อกๆ ทำให้รำคาญและเมื่อยกรามเล็กน้อยค่ะ เลยอยากทราบสาเหตุค่ะ
สวัสดีค่ะ ฟันคุด คือ การที่ฟันแท้ โผล่ขึ้นไม่พ้นกระดูกและเหงือก สาเหตุส่วนใหญ่เกิดจากขนาดของกรามไม่สัมพันธ์กับขนาดของฟัน ลักษณะอาการของฟันคุด คือ ปวด บวมบริเวณเหงือก บางคนอาจมีอาการบวมบริเวณคาง ทั้งนี้หากเกิดฟันคุดขึ้นแล้วไม่รักษา ผลที่ตามมาได้แก่1. การอักเสบของเหงือกที่ปกคลุมฟัน เพราะเศษอาหารมีโอกาสติดเข้าไปใต้เหงือกได้ง่าย และการทำความสะอาดมักทำได้ยาก เศษอาหาารเหล่านี้ก็จะเป็นแหล่งเพาะเชื้อแบคทีเรีย ทำให้เกิดการอักเสบตามมา2. ฟันคุดและฟันซี่ข้างเคียงเกิดการผุ เพราะซอกฟันระหว่างฟันคุดกับฟันกรามซี่ที่อยู่ติดกันนั้น มักทำความสะอาดได้ยาก เศษอาหารที่ค้างอยู่ก็จะทำให้เกิดฟันผุได้ทั้ง 2 ซี่3. การละลายตัวของกระดูก แรงดันจากฟันคุดที่พยายามดันขึ้นมา จะทำให้กระดูกรอบรากฟันและกระดูกรากฟันซี่ที่อยู่ข้างเคียงถูกทำลาย4. การเกิดถุงน้ำ ฟันคุดที่ทิ้งไว้นานอาจจะทำให้เนื้อเยื่อที่หุ้มรอบฟันคุดขยายใหญ่ขึ้นกลายเป็นถุงน้ำ แล้วโตขึ้นโดยไม่แสดงอาการเลย จนในที่สุดเกิดการทำลายฟันซี่ข้างเคียง และกระดูกรอบๆ บริเวณนั้น หากไม่เคยได้รับการตรวจฟันมักจะรู้ตัวอีกทีเมื่อเห็นใบหน้าเอียงหรือขากรรไกรข้างหนึ่งใหญ่กว่าอีกข้างได้5. กระดูกขากรรไกรหัก เนื่องจากการที่มีฟันคุดฝังอยู่จะทำให้กระดูกขากรรไกรบริเวณนั้นบางกว่าตำแหน่งอื่น เกิดเป็นจุดอ่อน เมื่อได้รับอุบัติเหตุหรือกระทบกระแทก กระดูกขากรรไกรบริเวณนั้นก็จะหักได้ง่ายดังนั้น หากมีฟันคุดอยู่ และเป็นมานานแล้ว การที่อ้าปากได้น้อยผิดปกติ และปากเบี้ยว ก็อาจมีสาเหตุมาจากการมีฟันคุดอยู่ก็ได้ แนะนำควรแจ้งทันตแทพย์ให้ทราบถึงอาการที่เป็นอยู่ด้วย เพื่อที่จะได้ตรงจและวางแผนการรักษา โดยอาจต้องใช้การรักษาที่ซับซ้อนกว่าการที่แค่ผ่าเอาฟันคุดออกค่ะนอกจากนี้ ก็อาจเกิดจากมีข้อต่อขากรรไกรอักเสบ ซึ่งจะทำให้มีเสียงคลิ๊ก หรือ เสียงกรุบกรับ เวลาที่เคี้ยวหรืออ้าปากได้ และทำให้กรามขยับได้น้อยลง แต่ก็น่าจะมีอาการปวดบริเวณข้อต่อขากรรไกรร่วมด้วย โดยเฉพาะเวลาเคี้ยวอาหารร่วมด้วย หรือหากมีแค่อาการเมื่อย ก็อาจเป็นไปได้ดังนั้น ในเบื้องต้น ควรดูแลแบบโรคข้อต่อขากรรไกรอักเสบร่วมไปด้วย ได้แก่ ควรงดการอ้าปากกว้าง การพูดเยอะ หลีกเลี่ยงการทานอาหารแข็งที่ต้องเคี้ยวมาก เช่น เนื้อสัตว์ที่เหนียว ขนมกรอบต่างๆ ถั่ว เป็นต้น